**Zmluva o dielo**

uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 536 a nasl. zákona č. 513/1991 Zb. Obchodného zákonníka v znení neskorších právnych predpisov (ďalej len „**Zmluva**“)

medzi:

**Objednávateľ:**

**Hlavné mesto Slovenskej republiky Bratislava**

sídlo:

zastúpenie:

IČO:

DIČ:

IČ DPH:

bankové spojenie:

číslo účtu (IBAN):

(ďalej len „**Objednávateľ**“)

a

**Zhotoviteľ:**

**xxx**

sídlo:

IČO:

zápis:

DIČ:

IČ DPH:

bankové spojenie:

číslo účtu (IBAN):

zastúpenie:

Email:

(ďalej len „**Zhotoviteľ**“)

(Objednávateľ a Zhotoviteľ ďalej spolu aj „**Zmluvné strany**“)

**ČLÁNOK I.**

**PREAMBULA**

Zmluva sa uzatvára ako výsledok procesu verejného obstarávania realizovaného podľa § 66 ods. 7. a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“) na poskytnutie služby na predmet zákazky Projektová dokumentácia mostných objektov v správe Hlavného mesta Slovenskej republiky Bratislavy – Časť č. 3 - M 059 na Romanovej ulici cez Chorvátske rameno (ďalej aj ako „**dielo**“).

**ČLÁNOK II.**

**PREDMET ZMLUVY**

1. Predmetom tejto Zmluvy je záväzok:
2. Zhotoviteľa, že vykoná dielo v rozsahu podľa článku III. tejto Zmluvy v prospech Objednávateľa a odovzdá ho zhotovené v rozsahu a v kvalite vymedzenej v tejto Zmluve a v jej prílohe/ách v termíne dohodnutom v čl. IV. ods. 1. tejto Zmluvy Objednávateľovi v sídle Objednávateľa;
3. Zhotoviteľa, že sa zúčastní na kontrolných dňoch projektu (ďalej len „**KDP**“) vo frekvencii dohodnutej v Zmluve až do finálneho odovzdania projektovej dokumentácie (ďalej len „**PD**“); KDP budú prebiehať v sídle Objednávateľa, uvedeného v záhlaví Zmluvy, pokiaľ sa Zmluvné strany písomne nedohodnú inak;
4. Objednávateľa, že poskytne Zhotoviteľovi nevyhnutne potrebné podklady (zadanie rozsahu a obsahu prác a ostatnú jemu dostupnú dokumentáciu) v termíne do pätnástich dní od vystavenia objednávky;
5. Objednávateľa, že poskytne Zhotoviteľovi objektívne nevyhnutnú súčinnosť;
6. Objednávateľa, že prevezme dielo bez zjavných vád, chýb a nedostatkov a zaplatí zhotoviteľovi cenu za dielo podľa čl. VI. tejto zmluvy;
7. Zhotoviteľa, že udelí Objednávateľovi súhlas na použitie diela uvedený v čl. X. tejto Zmluvy.

**ČLÁNOK III.**

**DIELO**

1. Dielom podľa tejto Zmluvy vypracovanie PD v podrobnosti na realizáciu stavby (ďalej len „**DRS**“) mostného objektu M 059 na Romanovej ulici cez Chorvátske rameno.
2. Zhotoviteľ sa zaväzuje Dielo vykonať v slovenskom jazyku, na svoje náklady a na svoje nebezpečenstvo, v dojednanom termíne, podľa pokynov Objednávateľa, príslušných platných STN, všeobecne záväzných právnych predpisov a technických predpisov, v minimálnom rozsahu stanovenom v prílohe č. 1 a odovzdať ho Objednávateľovi v termíne dohodnutom touto Zmluvou.
3. Zhotoviteľ je povinný zúčastňovať sa na KDP. Na KDP bude Zhotoviteľ prezentovať výsledky všetkých činností vykonaných podľa tejto Zmluvy, ukážky rozpracovanosti PD a konzultácie.
4. KDP rovnako ako aj ostatné konzultácie a stretnutia za účelom vyhotovenia diela budú prebiehať v sídle Objednávateľa, uvedeného v záhlaví tejto Zmluvy, pokiaľ sa Zmluvné strany písomne nedohodnú inak. Zhotoviteľ akceptuje, že KDP sa budú realizovať min. jedenkrát (1x) do mesiaca.
5. Vykonaním diela Zhotoviteľom sa pre účely tejto Zmluvy považuje včasné, bezchybné, podrobné a úplné dokončenie diela. Riadnym odovzdaním diela je písomné potvrdenie Objednávateľa o prevzatí diela (preberací protokol). Riadnym odovzdaním diela prechádza zároveň na Objednávateľa nebezpečenstvo vzniku škody na diele. Za poškodenie alebo zničenie diela alebo jeho časti zodpovedá Zhotoviteľ až do riadneho odovzdania diela Objednávateľovi; Zhotoviteľ takto zodpovedá aj počas omeškania s riadnym odovzdaním diela.
6. Zhotoviteľ je povinný odovzdať PD v podrobnosti DRS v nasledovnom rozsahu:

**A. Sprievodná správa**

**C. Koordinačný výkres stavby**

**D. Písomnosti a výkresy objektov**

Technická správa

Pôvodný stav - prehľadný výkres

Pôdorys - nový stav

Pozdĺžny rez - nový stav

Priečny rez - nový stav

Vytyčovací výkres

Výkres rozsahu sanácie a úprav nosnej konštrukcie

Výkres tvaru a výstuže spriahajúcej dosky

Výkres rozsahu sanácie a úprav krajných opôr

Výkres rozsahu sanácie a obetónovania pilierov

Tvar a výstuž ríms

Výkres odvodnenia

Výkres mostných záverov

Výkres zábradlia na moste

Výkres nových prechodových dosiek pred a za mostom (prechodová oblasť)

Výkres úprav v okolí mosta (dlažby, žľaby)

Výkres detailov

Výpočet odvodnenia

Spracovanie návrhu smerového a výškového vedenia, úprav komunikácie na moste

Úprava verejného osvetlenia na moste

Projekt úpravy verejného osvetlenia

Prerokovanie a odsúhlasenie so správcom

**E. Doklady + prerokovania**

Zabezpečenie vyjadrení o existencii inžinierskych sietí

Prerokovanie dokumentácie s investorom stavby (predpoklad 2x)

**F. Dokumentácia meračských prác stavby**

Zameranie mosta a záujmového územia

Presné vytýčenie sietí nachádzajúcich sa na moste so správcami

**G. Dokumentácia prieskumov**

Podrobná obhliadka mosta projektantom

**H. Výkaz výmer (ocenený a neocenený)**

1. Zhotoviteľ odovzdá dielo v šiestich (6) vyhotoveniach v tlačenej forme a jedno (1) vyhotovenie v elektronickej/digitálnej podobe na CD/DVD nosiči alebo USB disku.
2. Súčasťou diela je aj vypracovanie správy z obhliadky mostu, kontroly a posúdenia stavu spodnej stavby, nosnej konštrukcie a mostného zvršku s návrhom opatrení na zabezpečenie obnovy funkčnosti a prevádzkyschopnosti tohto objektu.
3. Zhotoviteľ sa zaväzuje vykonávať autorský dozor pri realizácii opravy mostu, v zmysle neoddeliteľnej prílohy č.12 tejto Zmluvy - Rozsah prác autorského dozoru TP 019 – Dokumentácia stavieb ciest.
4. Zhotoviteľ je povinný poskytnúť všetku potrebnú súčinnosť Objednávateľovi aj počas verejného obstarávania na Zhotoviteľa stavby (najmä poskytovanie vysvetlení, doplnení pri žiadostiach o vysvetlenie súťažných pokladov zo strany záujemcov doručených verejnému obstarávateľovi, pri doručení žiadostí o nápravu alebo námietok zo strany dotknutých osôb v procese verejného obstarávania v lehotách určených v zákone o verejnom obstarávaní a pod.)

**ČLÁNOK IV.**

**LEHOTA VYKONANIA DIELA**

1. Termín odovzdania diela podľa čl. III Zmluvy je najneskôr do 90 dní odo dňa zaslania prvej elektronickej výzvy Objednávateľa na začatie prác.
2. Termín poskytovania služieb autorského dozoru pri realizácii opravy mostu je od zaslania informácie o začiatku stavebných prác až do ukončenia realizácie diela, vrátane naviac prác.
3. O prevzatí diela podľa čl. III. ods. 6 spíšu Zmluvné strany odovzdávací a preberací protokol. O realizovaní autorského dozoru bude vykonaný záznam v stavebnom denníku podpísaný zástupcami oboch zmluvných strán, ako aj v prezenčnej listine a zápisoch z kontrolných dní stavby (ďalej len „**KDS**“). Objednávateľ si vyhradzuje právo na kontrolu zjavných vád, chýb a nedostatkov diela v lehotách dohodnutých v tejto zmluve. Objednávateľ si vyhradzuje právo odmietnuť prevziať dielo, ak vykazuje zjavné vady, chyby a nedostatky. V takom prípade objednávateľ nie je v omeškaní s prevzatím diela. Vykonanie kontroly zo strany objednávateľa nezbavuje zhotoviteľa zodpovednosti za vady diela, ktoré existovali v čase odovzdania a prevzatia diela a ktoré vyšli najavo neskôr.

**ČLÁNOK V.**

**CENA ZA DIELO**

1. Cena za vykonanie diela v rozsahu čl. III. tejto Zmluvy je stanovená dohodou Zmluvných strán v zmysle zákona č. 18/1996 Z. z. o cenách v znení neskorších predpisov ako cena zmluvná. Cenová ponuka Zhotoviteľa zo dňa \_\_\_\_\_\_\_\_\_\_\_\_ tvorí Prílohu č. 2 tejto Zmluvy.Zhotoviteľ je oprávnený fakturovať výlučne skutočne vykonané služby.
2. Zmluvné strany sa dohodli na cene za dielo v nasledovnom rozsahu:
   1. Cena za dielo v rozsahu uvedenom v čl. III. ods. 6 až 8:

Cena bez DPH €

DPH 20 % €

Cena celkom s DPH €

slovom: eur

* 1. Cena za dielo podľa čl. III ods. 9bude fakturovaná na základe reálne poskytnutých a Objednávateľom odsúhlasených hodín, najviac však do výšky 10 % z ceny za dielo t. j. xxx € (slovom xxx eur). Hodinová sadzba konkrétnych úkonov realizovaných ako súčasť ceny za dielo podľa čl. III ods. 9 predstavuje neoddeliteľnú prílohu č. 2 tejto Zmluvy – Cenová ponuka.

**Zhotoviteľ nie je / je platca DPH.**

1. Dohodnutá cena je maximálna konečná. V cene podľa čl. V. ods. 2 Zmluvy sú zahrnuté všetky náklady vynaložené zhotoviteľom v súvislosti s plnením predmetu tejto Zmluvy, najmä, nie však výlučne, licenčné poplatky v zmysle čl. IX Zmluvy.

**ČLÁNOK VI.**

**PLATOBNÉ PODMIENKY**

1. Dielo podľa čl. III. ods. 6 až 8 tejto Zmluvy bude Zhotoviteľ fakturovať po riadnom odovzdaní a prevzatí diela t. j. po písomnom potvrdení Objednávateľa o prevzatí diela.
2. Poskytovanie služieb autorského dozoru podľa čl. III. ods. 9 tejto Zmluvy bude Zhotoviteľ fakturovať priebežne počas realizácie stavebných prác na základe Objednávateľom schváleného výkazu pracovných činností.
3. Podkladom pre úhradu ceny za dielo/pre úhradu za služby autorského dozoru bude faktúra Zhotoviteľa. Prílohou faktúry bude preberací protokol, resp. výkaz pracovných činností. Zhotoviteľ je povinný faktúru vystaviť v dvoch (2) vyhotoveniach a doručiť ju na adresu sídla Objednávateľa, uvedeného v záhlaví tejto Zmluvy. Faktúra Zhotoviteľa musí obligatórne obsahovať tieto údaje:
4. obchodné meno, sídlo, IČO, DIČ, IČ DPH Objednávateľa a Zhotoviteľa;
5. číslo zmluvy o dielo;
6. číslo faktúry;
7. dátum uskutočnenia zdaniteľného plnenia;
8. dátum vyhotovenia faktúry podľa zák. č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“);
9. deň odoslania a deň splatnosti faktúry (podľa zmluvy);
10. označenie peňažného ústavu a číslo účtu zhotoviteľa, na ktorý sa má uhradiť fakturovaná suma;
11. označenie diela podľa zmluvy;
12. fakturovanú základnú čiastku bez DPH;
13. pečiatku a podpis osoby oprávnenej fakturovať v mene Zhotoviteľa;
14. v prílohe k faktúre: odovzdávací a preberací protokol a písomné schválenie vecnej stránky faktúry Objednávateľom v zmysle tohto bodu Zmluvy.
15. Lehota na úhradu peňažného plnenia /splatnosť faktúry/ je 30 dní odo dňa doručenia faktúry spolu s povinnými prílohami Objednávateľovi (preberací protokol, event. výkaz pracovných činností). V prípade, ak Zhotoviteľ doručí Objednávateľovi faktúru skôr, než mal Objednávateľ možnosť využiť svoje právo vykonať kontrolu zjavných vád, chýb a nedostatkov odovzdávaného diela ako celku alebo skôr, než došlo k spísaniu odovzdávacieho a preberacieho protokolu, plynie 30 dňová lehota splatnosti takto doručenej faktúry až odo dňa skončenia kontroly, ktorou Objednávateľ zistí riadne vykonanie odovzdávaného diela.
16. V prípade, že faktúra nebude obsahovať všetky údaje uvedené v ustanovení § 74 zákona o DPH alebo v bode 2 tohto článku Zmluvy, Objednávateľ je oprávnený faktúru vrátiť a požadovať doplnenie alebo odstránenie nedostatkov. Zhotoviteľ je povinný vystaviť novú faktúru s  údajmi uvedenými v ustanovení § 74 zákona o DPH a v bode 2. tohto článku Zmluvy. Dňom doručenia novej opravenej faktúry Objednávateľovi začne plynúť nová 30 (tridsať) dňová lehota splatnosti.

**ČLÁNOK VII.**

**ZODPOVEDNOSŤ ZA VADY A UKONČENIE ZMLUVY**

1. Zhotoviteľ zodpovedá za vady, ktoré vznikli jeho činnosťou pri vykonávaní záväzkov tejto Zmluvy.
2. Zhotoviteľ zodpovedá za to, že dielo podľa čl. III. tejto Zmluvy bude vykonané v rozsahu a kvalite vymedzenej v tejto Zmluve a v jej prílohe/ách, v súlade s STN, so všeobecne záväznými právnymi predpismi, s technickými predpismi, ako aj v súlade s požiadavkami Objednávateľa.
3. Zhotoviteľ zodpovedá za vady diela alebo jeho časti, ktoré má dielo v čase jeho odovzdania Objednávateľovi, aj v prípade, ak vyjdú najavo až po odovzdaní a prevzatí diela. Dielo má vady, ak dielo, časť diela alebo ktorákoľvek vec (vrátane jej súčasti alebo príslušenstva), právo alebo iná majetková hodnota, ktorá je súčasťou predmetu Zmluvy, sa nehodia na účel určený v tejto Zmluve alebo nezodpovedajú rozsahu a kvalite vymedzenej v tejto Zmluve, nie sú v súlade s STN, so všeobecne záväznými právnymi predpismi, s technickými predpismi. Objednávateľ je oprávnený neprevziať dielo, ktoré nie je vykonané riadne alebo včas podľa podmienok určených v tejto Zmluve a v jej prílohe/ách. V takom prípade nie je Objednávateľ v omeškaní.
4. Zhotoviteľ nezodpovedá za vady, ktoré boli spôsobené:
5. použitím podkladov prevzatých od Objednávateľa a Zhotoviteľ ani pri vynaložení všetkej odbornej starostlivosti úsilia nemohol zistiť ich nevhodnosť;
6. použitím podkladov prevzatých od Objednávateľa a ak na ich nevhodnosť upozornil Objednávateľa a ten na ich použití trval.
7. Zmluvu je možné predčasne ukončiť nasledovne:
8. písomnou dohodou Zmluvných strán;
9. písomnou výpoveďou zo strany Objednávateľa aj bez uvedenia dôvodu, pričom výpovedná lehota je dva mesiace a začína plynúť prvým dňom nasledujúceho mesiaca po mesiaci, v ktorom bola výpoveď doručená Zhotoviteľovi;
10. odstúpením od Zmluvy niektorou zo Zmluvných strán v zmysle v zmysle Článku VII. bodu 6. Zmluvy.
11. Právo odstúpiť od tejto Zmluvy vzniká z dôvodov uvedených v Obchodnom zákonníku alebo v tejto Zmluve. Zmluvnými dôvodmi na odstúpenie od Zmluvy sú najmä:
12. omeškanie Zhotoviteľa s plnením povinností je viac ako 15 (pätnásť) kalendárnych dní; alebo
13. je zjavné, že Zhotoviteľ dielo nedokončí riadne a/alebo včas; alebo
14. dielo má vady;
15. Zhotoviteľ písomne prehlásil, že dielo nevykoná;
16. Zhotoviteľ poruší svoju povinnosť uvedenú v čl. X ods. 3 tejto Zmluvy;
17. Zhotoviteľ stratí oprávnenie na výkon činnosti v zmysle predmetu Zmluvy;
18. Zhotoviteľ zabezpečí výkon činnosti v zmysle predmetu Zmluvy osobami bez potrebného oprávnenia;
19. Objednávateľ je v omeškaní so zaplatením faktúry o viac ako 60 dní;
20. na majetok Zhotoviteľa je vyhlásený konkurz alebo konkurzné konanie bolo zastavené pre nedostatok majetku alebo je zhotoviteľovi povolená reštrukturalizácia alebo zhotoviteľ vstúpi do likvidácie, preruší alebo iným spôsobom skončí svoju podnikateľskú činnosť;
21. je splnený niektorý z dôvodov na odstúpenie od Zmluvy podľa § 19 zákona o verejnom obstarávaní.

Odstúpením od Zmluvy nie je dotknuté právo objednávateľa na náhradu škody alebo na zmluvnú pokutu.

1. Dielo ani jeho časti nie je Zhotoviteľ oprávnený poskytnúť iným osobám než Objednávateľovi.
2. Uplatnením nárokov z vád diela nie sú dotknuté nároky Objednávateľa na náhradu škody alebo na zmluvnú pokutu. Zhotoviteľ zodpovedá Objednávateľovi za všetky nezrovnalosti, rozdiely a vady diela vypracovaného Zhotoviteľom a skutočne nameranými hodnotami (rozdielne hodnoty vo výkaze výmer stavby a pozemkov, nesprávne použitá technológia) a hodnotami jednotlivých položiek rozpočtu odovzdaného Objednávateľovi.
3. Zhotoviteľ je povinný Objednávateľovi nahradiť v plnej výške škodu spôsobenú nutnosťou opakovane realizovať stavebné práce z dôvodu vady PD alebo z dôvodu zapracovania obsahovo tej istej položky do PD navyše alebo z dôvodu nezapracovania položky nevyhnutne potrebnej do PD.
4. Zhotoviteľ PD sa zaväzuje uhradiť Objednávateľovi náklady spojené s naviac prácami alebo inými nákladmi v prípade, že počas realizácie stavby sa zistí, že PD a/alebo výkaz výmer nie sú kompletné a Objednávateľovi vzniknú práce alebo náklady naviac.
5. Zhotoviteľ zodpovedá za všetky škody, ktoré vzniknú Objednávateľovi pri realizácii stavby vykonanej v rozsahu a v kvalite podľa predmetu tejto Zmluvy, a to za vady diela, ktoré sa pri realizácii stavby prejavili ako technicky nemožné. V takomto prípade Zhotoviteľ uhradí všetky škody, ktoré vzniknú Objednávateľovi.

**ČLÁNOK VIII.**

**ZMLUVNÉ POKUTY**

1. V prípade omeškania Objednávateľa s úhradou faktúry za dielo má Zhotoviteľ právo na zaplatenie úroku z omeškania v zmysle príslušných ustanovení Obchodného zákonníka.
2. V prípade omeškania Zhotoviteľa s odovzdaním diela má Objednávateľ právo na zmluvnú pokutu vo výške   
   0,05 % z ceny diela uvedenej v čl. V. ods. 2.1 tejto Zmluvy za každý deň omeškania.
3. V prípade omeškania Zhotoviteľa s odstránením vád v záručnej dobe má Objednávateľ právo na zmluvnú pokutu vo výške 1 500,- EUR za každý prípad a každý deň omeškania až do odstránenia vád.
4. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vznikne Objednávateľovi nárok na zmluvnú pokutu vo výške 130 % výšky daňovej povinnosti, ktorá takto Objednávateľovi vznikla.
5. V prípade, ak Zhotoviteľ písomne prehlási, že Dielo nevykoná, vznikne Objednávateľovi nárok na zmluvnú pokutu vo výške 20 % z ceny Diela.
6. V prípade, ak sa ktorékoľvek z vyhlásení Zhotoviteľa podľa článku XI ods. 6 Zmluvy ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom Zhotoviteľom nelegálne zamestnávaných osôb, vznikne Objednávateľovi nárok na zmluvnú pokutu vo výške 130 % sankcie uloženej kontrolným orgánom.
7. V prípade, že počas plynutia záručnej doby alebo počas realizácie diela zhotovovaného podľa spracovanej PD budú zistené nedostatky, vady projektovej dokumentácie alebo chýbajúce časti nevyhnutné pre zhotovenie a riadne užívanie diela ako celku a v dôsledku uvedených skutočností vznikne Objednávateľovi finančná alebo materiálna škoda, je Objednávateľ oprávnený uplatňovať si náhradu tejto škody v celom rozsahu od Zhotoviteľa v zmysle všeobecných ustanovení o náhrade škody podľa Obchodného zákonníka. Zhotoviteľ v takom prípade zodpovedá Objednávateľovi za škodu, ktorú zavinil nedostatočnou kvalitou projektovej dokumentácie vo výške Objednávateľom alebo treťou osobou skutočne vyčíslených nákladov potrebných na realizáciu chýbajúcich častí diela alebo nevhodne zvolených postupov, ktoré museli byť Objednávateľom vykonané za účelom zabezpečenia užívania diela ako celku (ktoré bolo zhotovované podľa projektovej dokumentácie na základe tejto Zmluvy). Zhotoviteľ je povinný takto vyčíslenú škodu uhradiť Objednávateľovi do 30 dní odo dňa doručenia písomného vyrozumenia objednávateľa o vzniku škody, jej povahe a výške.
8. Zmluvná pokuta podľa ods. 3 a 4 tohto článku bude uhradená Zmluvnými stranami nezávisle od toho, či a v akej výške vznikne Zmluvnej strane nárok na náhradu škody, ktorú možno vymáhať samostatne.
9. Zaplatenie zmluvnej pokuty nemá vplyv na splnenie povinnosti Zhotoviteľa, ktorá bola zabezpečená zmluvnou pokutou.

**ČLÁNOK IX.**

**LICENČNÁ ZMLUVA**

1. Súčasne s dodaním Služby a/alebo jednotlivej časti Služby a/alebo dokumentácie k Službe, ktoré sa považujú za dielo podľa zákona č. 185/2015 Z. z., Autorský zákon (ďalej spolu tiež len „**Dielo**“) Objednávateľovi, Zhotoviteľ udeľuje Objednávateľovi súhlas na používanie Diela v súlade s touto licenčnou zmluvou. Objednávateľ je oprávnený Dielo voľne používať podľa vlastného uváženia, t. j. najmä Dielo rozmnožovať, spracúvať, modifikovať, upravovať, opravovať, zverejňovať, publikovať a to sám alebo tiež prostredníctvom akýchkoľvek tretích osôb v akomkoľvek rozsahu. Zhotoviteľ udeľuje týmto Objednávateľovi licenciu na Dielo v neobmedzenom vecnom rozsahu, v neobmedzenom územnom rozsahu a v časovom rozsahu na dobu trvania majetkových práv k Dielu podľa § 32 zákona č. 185/2015 Z. z., Autorský zákon. Táto licencia je udelená ako nevýhradná.
2. V prípade, ak Zhotoviteľ na vypracovanie Diela použije diela tretích osôb a/alebo ich časti, ku ktorým má autorské právo alebo akékoľvek iné právo duševného vlastníctva tretia osoba (ďalej len „**diela tretej osoby**“), Zhotoviteľ vyhlasuje, že má právo uvedené diela tretej osoby alebo ich časti použiť. Zhotoviteľ týmto udeľuje Objednávateľovi sublicenciu na diela tretej osoby podľa tohto odseku 2.. Objednávateľ je oprávnený diela tretej osoby podľa tohto odseku 2. voľne používať podľa vlastného uváženia, t. j. najmä rozmnožovať, spracúvať, modifikovať, upravovať, opravovať, zverejňovať, publikovať a to sám alebo tiež prostredníctvom akýchkoľvek tretích osôb, v akomkoľvek rozsahu. Zhotoviteľ udeľuje týmto Objednávateľovi sublicenciu na diela tretej osoby podľa tohto odseku 2. v neobmedzenom vecnom rozsahu, v neobmedzenom územnom rozsahu a v časovom rozsahu na dobu trvania majetkových práv k dielu tretej osoby podľa § 32 zákona č. 185/2015 Z. z., Autorský zákon. Táto sublicencia je udelená ako nevýhradná.
3. Zhotoviteľ týmto súhlasí, že Objednávateľ je oprávnený udeliť akejkoľvek tretej osobe podľa vlastného uváženia sublicenciu na Dielo podľa odseku 1. tohto článku a/alebo na diela tretej osoby podľa odseku 2. tohto článku v rozsahu udelenej licencie/sublicencie podľa tohto článku. Objednávateľ je oprávnený tiež postúpiť udelenú licenciu podľa odseku 1. tohto článku a/alebo sublicenciu podľa odseku 2. tohto článku akejkoľvek tretej osobe podľa vlastného uváženia. Udelenie sublicencie ani postúpenie licencie nemusí byť v písomnej forme. Zmluvné strany sa zároveň dohodli, že v prípade postúpenia licencie, Objednávateľ nie je povinný informovať Zhotoviteľa o osobe postupníka. Zhotoviteľ týmto vyhlasuje, že takéto použitie Diela a/alebo diela tretej osoby nie je porušením povinnosti mlčanlivosti podľa tejto Zmluvy.
4. Zánik tejto Zmluvy a/alebo tejto Licenčnej zmluvy nemá vplyv na trvanie licencií/sublicencií podľa tohto článku, pričom licencie/sublicencie podľa tohto článku nekončia zánikom Zmluvy a/alebo Licenčnej zmluvy a zostávajú platné a účinné.
5. Zmluvné strany sa týmto dohodli, že Zhotoviteľ udeľuje licenciu na Dielo a sublicenciu na diela tretej osoby podľa tohto článku zmluvy objednávateľovi bezodplatne./ Licenčné poplatky za použitie Diela vrátane diela tretej osoby (vrátane odmeny za každé ďalšie použitie Diela a/alebo diela tretej osoby) sú zahrnuté v odmene podľa článku X tejto Zmluvy.

**ČLÁNOK X.**

**VYUŽITIE SUBDODÁVATEĽOV**

1. Ak Zhotoviteľ pri plnení Zmluvy využije kapacity subdodávateľa/ľov, ktorí sú mu známi, uvedie podiel plnenia zo Zmluvy , ktorý má v úmysle zabezpečiť subdodávateľom na vlastné riziko a zodpovednosť, spolu s uvedením identifikačných údajov subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, funkcia.
2. Zoznam subdodávateľov tvorí neoddeliteľnú súčasť tejto Zmluvy ako príloha č. 3.
3. Zhotoviteľ je povinný oznámiť Objednávateľovi akúkoľvek zmenu údajov o subdodávateľoch.
4. Zhotoviteľ je povinný Objednávateľovi predložiť písomné oznámenie o zmene subdodávateľa, ktoré bude obsahovať minimálne podiel zákazky, ktorý má poskytovateľ v úmysle zadať subdodávateľovi, meno a priezvisko, obchodné meno alebo názov, adresu pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Navrhovaný subdodávateľ musí spĺňať príslušné podmienky stanovené zákonom o verejnom obstarávaní.
5. Bez udelenia súhlasu zo strany Objednávateľa nie je Zhotoviteľ oprávnený použiť nového subdodávateľa na poskytnutie žiadnej časti plnenia predmetu tejto Zmluvy. Objednávateľ je povinný sa písomne vyjadriť bez zbytočného odkladu od obdržania písomnej žiadosti poskytovateľa, či s použitím subdodávateľa súhlasí alebo nie. Objednávateľ nesmie súhlas s použitím subdodávateľa bezdôvodne odmietnuť. Ak sa Objednávateľ k žiadosti Zhotoviteľa nevyjadrí do 10 pracovných dní od doručenia písomného oznámenia o zmene subdodávateľa, má sa za to, že Objednávateľ s použitím subdodávateľa súhlasí.
6. Ak Zhotoviteľ použije na realizáciu predmetu zmluvy alebo jej časti akúkoľvek tretiu osobu, zodpovedá voči objednávateľovi v celom rozsahu tak, ako keby zmluvu realizoval sám.
7. Ak má Zhotoviteľ povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len ako „**zákon č. 315/2016 Z. z.**“), je povinný byť najneskôr ku dňu uzatvorenia tejto Zmluvy a počas celej doby plnenia riadne zapísaný v registri partnerov verejného sektora.
8. Ak má subdodávateľ povinnosť zapisovať sa do registra partnerov verejného sektora v zmysle zákona č. 315/2016 Z. z. v znení neskorších predpisov, je povinný byť najneskôr ku dňu uzatvorenia tejto Zmluvy a počas celej doby plnenia riadne zapísaný v registri partnerov verejného sektora.
9. Zhotoviteľ je povinný oznámiť Objednávateľovi bez zbytočného odkladu akúkoľvek zmenu údajov v registri partnerov verejného sektora alebo výmaz z tohto registra o jeho osobe ako aj jeho subdodávateľoch v ktoromkoľvek rade, najneskôr však do 5 dní odo dňa vykonania zmeny zapísaných údajov.

**ČLÁNOK XI.**

**ĎALŠIE DOJEDNANIA**

1. Zhotoviteľ je povinný pravidelne raz za mesiac (v rámci KDP), ak nie je v Zmluve dohodnuté inak, a bezodkladne na základe žiadosti Objednávateľa, informovať Objednávateľa o stave rozpracovaného diela.
2. Zhotoviteľ je povinný pri vypracovávaní diela postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy a jej prílohy/príloh. Zhotoviteľ je povinný riadiť sa podkladmi objednávateľa a jeho pokynmi, pokiaľ sú dôvodné.
3. Zhotoviteľ je povinný predložiť najneskôr pri podpise tejto Zmluvy alebo na vyžiadanie Objednávateľa kedykoľvek v priebehu trvania tejto Zmluvy Objednávateľovi platnú a účinnú poistnú zmluvu s poistným krytím minimálne vo výške 1 000 000,- €, ktorej predmetom je poistenie škôd spôsobených pri výkone povolania, ako aj potvrdenia o platbách poistného.
4. Dielo je vlastníctvom Zhotoviteľa až do dňa riadneho odovzdania diela Objednávateľovi.
5. Zhotoviteľ sa zaväzuje vyhotoviť a dokončiť dielo prostredníctvom tej osoby, ktorou podľa zákona o verejnom obstarávaní preukazoval splnenie podmienok účasti stanovenej v zmysle § 34 ods. 1 písm. g) zákona o verejnom obstarávaní. Ak nebude možné dielo vyhotoviť a dokončiť prostredníctvom tohto odborníka, je zhotoviteľ povinný dielo vyhotoviť a dokončiť prostredníctvom osoby spĺňajúcej minimálne podmienky týkajúce sa technickej a odbornej spôsobilosti kľúčových odborníkov, pričom pri zmene odborníka je povinný dodržať ustanovenia zákona o verejnom obstarávaní a postup podľa tohto bodu tohto článku zmluvy. Zhotoviteľ je oprávnený zmeniť odborníka len písomným dodatkom k tejto zmluve, pričom je povinný nahradiť príslušného kľúčového odborníka osobou, ktorá spĺňa minimálne požiadavky vyplývajúce z podmienky účasti stanovenej v zmysle § 34 ods. 1 písm. g) zákona o verejnom obstarávaní. Zhotoviteľ je povinný písomne požiadať o zmenu kľúčových odborníkov spolu s predložením dokladov preukazujúcich technickú a odbornú spôsobilosť príslušného kľúčového odborníka.
6. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej len „**pracovnoprávne predpisy**“), a to predovšetkým zákona č. 311/2001 Z. z. Zákonník práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z pracovnoprávnych predpisov vyplývajú a zaväzuje sa ich dodržiavať počas celej doby platnosti tejto zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v pracovnoprávnych predpisoch.

**ČLÁNOK XII.**

**ZÁVEREČNÉ USTANOVENIA**

1. Túto Zmluvu možno meniť a/alebo dopĺňať v súlade s § 18 zákona o verejnom obstarávaní vo forme písomných očíslovaných dodatkov podpísaných oboma Zmluvnými stranami, ktoré budú tvoriť neoddeliteľnú súčasť tejto Zmluvy, ak nie je v tejto zmluve uvedené inak. Prevod a postúpenie práv a povinností zo Zmluvy zo strany Zhotoviteľa je možný len s predchádzajúcim písomným súhlasom Objednávateľa.
2. Ostatné právne vzťahy výslovne touto Zmluvou neupravené sa riadia príslušnými ustanoveniami Obchodného zákonníka v platnom znení.
3. Neplatnosť niektorého z ustanovení tejto Zmluvy nemá vplyv na platnosť ostatných ustanovení. Ak sa niektoré z ustanovení tejto Zmluvy stane neplatným z dôvodu rozporu s právnymi predpismi, zaväzujú sa obe Zmluvné strany takéto ustanovenie nahradiť iným, ktoré najviac zodpovedá hospodárskym účelom a právnemu významu pôvodného ustanovenia.
4. Spory, ktoré by mohli vzniknúť pri plnení zmluvných povinností, budú Zmluvným stranami riešené predovšetkým dohodou. Pokiaľ by Zmluvné strany nedospeli k dohode, pre riešenie sporu je príslušný súd.
5. Táto Zmluva je vypracovaná v štyroch (4) vyhotoveniach. Každá zo Zmluvných strán obdrží po dve (2) vyhotovenia zmluvy.
6. Zmluvné strany týmto vyhlasujú, že táto Zmluva zodpovedá ich slobodnej a vážnej vôli, uzatvárajú ju dobrovoľne, bez tiesne a na znak súhlasu s jej obsahom ju podpisujú.
7. Táto Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcom po dni jej zverejnenia na webovom sídle Objednávateľa podľa § 47a ods. 1 Občianskeho zákonníka v spojení s § 5a zákona č. 211/2000 Z .z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
8. Neoddeliteľnú prílohu tejto Zmluvy tvorí:

Príloha č. 1: Opis predmetu zákazky

Príloha č. 2: Cenová ponuka Zhotoviteľa

Príloha č. 3: Zoznam subdodávateľov

V Bratislave dňa ............................. V Bratislave dňa .............................

**za Objednávateľa: za Zhotoviteľa:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**